Blaido upės kanjonas

Blaido upės kanjonas () – įspūdingas Blaido upės kanjonas Drakeno kalnuose, Pietų Afrikos Respublikos šiaurės rytuose, Mpumalangoje. Ilgis 26 km, gylis apie 800 m. Pagrindinė sudaranti medžiaga – smiltainis. Neretai vadinamas vienu iš Afrikos stebuklų. Senoviniai Drakeno kalnų granito kupolai kyla virš vinguriuojančios Blaido upės kanjono slėnių. Kalnų viršūnes skiria gilios griovos. Šlaitai tankiai apaugę medžiais ir krūmokšniais. Šalia kanjono dunkso „Trys Rondaveliai“ – viršūnės, panašios į afrikiečių trobeles. Kitas neįprastas gamtovaizdis – „Burko Laimės duburiai“. Tai išgraužtos uolos Blaido ir Trero upių santakoje. Dėl staigaus krypties pasikeitimo stipri srovė išgraužė uolas. Šių gilių duburių (iki 6 m) dugne nusėda aukso sąnašos.


Kategorija:Afrikos kanjonai ir tarpekliai
Kategorija:Pietų Afrikos Respublikos geografija